b'\n_START_ARTICLE_\nVytautas Einoris\n_START_SECTION_\nBiografija\n_START_PARAGRAPH_\nGim\xc4\x97 12 vaik\xc5\xb3 \xc5\xa1eimoje. 1948\xc2\xa0m. Kupreli\xc5\xa1kio vals\xc4\x8diaus agrotechnikas. 1949\xe2\x80\x931952\xc2\xa0m. mok\xc4\x97si Vabalninko \xc5\xbeem\xc4\x97s \xc5\xabkio mokykloje. 1952\xe2\x80\x931953\xc2\xa0m. Bir\xc5\xbe\xc5\xb3 rajono Vykdomojo komiteto \xc5\xbeem\xc4\x97s \xc5\xabkio skyriaus vyresnysis zootechnikas. 1953\xe2\x80\x931955\xc2\xa0m. \xc5\xa0irv\xc4\x97nos kol\xc5\xabkio pirmininkas, 1955\xe2\x80\x931957\xc2\xa0m. Parov\xc4\x97jos ma\xc5\xa1in\xc5\xb3 ir traktori\xc5\xb3 stoties direktorius, 1957\xe2\x80\x931959\xc2\xa0m. Bir\xc5\xbe\xc5\xb3 traktori\xc5\xb3 remonto stoties direktorius. 1957\xe2\x80\x931959\xc2\xa0m. mok\xc4\x97si Vilniaus \xc5\xbeem\xc4\x97s \xc5\xabkio mechanizacijos-elektrifikacijos technikume, \xc4\xafgijo techniko mechaniko specialyb\xc4\x99._NEWLINE_1959\xe2\x80\x931961\xc2\xa0m. Bir\xc5\xbe\xc5\xb3 rajono Vykdomojo komiteto pirmininko pavaduotojas\xc2\xa0\xe2\x80\x93 \xc5\xbeem\xc4\x97s \xc5\xabkio inspekcijos vir\xc5\xa1ininkas, 1961\xe2\x80\x931962\xc2\xa0m. rajono plano komisijos pirmininkas. 1962\xe2\x80\x931969\xc2\xa0m. Kauno rajono gamybin\xc4\x97s \xc5\xbeem\xc4\x97s \xc5\xabkio valdybos vir\xc5\xa1ininkas. 1965\xc2\xa0m. baig\xc4\x97 Lietuvos \xc5\xbeem\xc4\x97s \xc5\xabkio akademijos Ekonomikos fakultet\xc4\x85, mokslinis agronomas-ekonomistas. 1969\xe2\x80\x931970\xc2\xa0m. LSSR valstybinio plano komiteto \xc5\xbeem\xc4\x97s \xc5\xabkio skyriaus vir\xc5\xa1ininkas. 1970\xe2\x80\x931981\xc2\xa0m. LSSR paruo\xc5\xa1\xc5\xb3 ministro pavaduotojas. 1981\xe2\x80\x931985\xc2\xa0m. LSSR vaisi\xc5\xb3 ir dar\xc5\xbeovi\xc5\xb3 \xc5\xabkio ministras.  1985\xe2\x80\x931988\xc2\xa0m. Valstybinio agropramoninio komiteto pirmininko pirmasis pavaduotojas-ministras. 1988\xe2\x80\x931989\xc2\xa0m. Valstybinio gamtos apsaugos komiteto pirmininkas. 1989\xe2\x80\x931991\xc2\xa0m. vaisi\xc5\xb3, dar\xc5\xbeovi\xc5\xb3 ir g\xc4\x97li\xc5\xb3 bendrov\xc4\x97s direktorius._NEWLINE_1980\xc2\xa0m. LTSR nusipeln\xc4\x99s agronomas. 1983\xe2\x80\x931987\xc2\xa0m. Lietuvos sodinink\xc5\xb3 draugijos pirmininkas._NEWLINE_1991\xe2\x80\x931993\xc2\xa0m. Vilniaus g\xc4\x97linink\xc5\xb3 susivienijimo pirmininkas. 1993\xe2\x80\x931994\xc2\xa0m. LR nepaprastasis ir \xc4\xafgaliotasis ambasadorius Kazachstane.  1994\xe2\x80\x931996\xc2\xa0m. Adolfo \xc5\xa0le\xc5\xbeevi\xc4\x8diaus ir Mindaugo Stankevi\xc4\x8diaus Vyriausyb\xc4\x97se\xc2\xa0\xe2\x80\x93 LR \xc5\xbeem\xc4\x97s \xc5\xabkio ministras.  1995\xe2\x80\x931996\xc2\xa0m., 1996\xe2\x80\x932000\xc2\xa0m. ir 2000\xe2\x80\x932004\xc2\xa0m. LR Seimo narys.  2001\xe2\x80\x932005\xc2\xa0m. Valstyb\xc4\x97s turto fondo komisijos narys. Nuo 2002\xc2\xa0m. Privatizavimo komisijos narys.  Nuo 2005\xc2\xa0m. pensininkas. 2005\xe2\x80\x932006\xc2\xa0m. Nacionalin\xc4\x97s veterinarijos laboratorijos direktoriaus pavaduotojas. Nuo 2006\xc2\xa0m. Nacionalin\xc4\x97s rist\xc5\xabn\xc5\xb3 sporto asociacijos prezidentas.\n_START_SECTION_\nPartin\xc4\x97 veikla\n_START_PARAGRAPH_\n1956\xe2\x80\x931989\xc2\xa0m. SSKP narys. Nuo 1981\xc2\xa0m. LKP Revizijos komisijos narys. 1984\xe2\x80\x931990\xc2\xa0m. LSSR AT deputatas. Nuo 1990\xc2\xa0m. Lietuvos demokratin\xc4\x97s darbo partijos narys, partijos pirmininko pavaduotojas. Nuo 2001\xc2\xa0m. LSDP Vilniaus skyriaus narys, LSDP tarybos narys.'